आपका आलेख पढ़कर मैं यह सोचने लगा कि हम भारतीय रिश्‍तों को कितना महत्‍व देते हैं। और, इन रिश्‍तों का आयाम कितना व्‍यापक होता है। धरती, आकाश की सारी सजीव-निर्जीव चीजों से हमारा भावनात्‍मक लगाव ऐसा होता है कि आजीवन हमारी स्‍मृतियों में उनकी महक बसी रहती है। कई पीढियों को अपनी शीतल छाया व फल दे चुका एक वृक्ष हमें हर पल हमारे पुरखों का अहसास कराता रहता है और हम उनकी पावन स्‍मृतियों से जुड़े रहते हैं।